પ્રેમથી 'નીરુમા' તરીકે જાણીતા, ડૉ. નીરુબેન અમીન, જ્ઞાની પુરુષ અંબાલાલ પટેલ કે જેઓ, પરમ પૂજ્ય 'દાદાભગવાન' અથવા 'દાદાશ્રી' તરીકે જાણીતા છે, તેમનાં અગ્રગણ્ય અંતેવાસી હતા. દાદાશ્રીનાં માર્ગદર્શન હેઠળ, તેઓ પણ એક પરિપૂર્ણ આધ્યાત્મિક જ્ઞાની તરીકે તૈયાર થયા; જેમણે દાદાશ્રીનાં આ અજાયબ અક્રમ વિજ્ઞાનની ઓળખાણ, લોકો ને પાડવાનું કામ આગળ ધપાવ્યું. તેઓ પોતાની નિ:સ્વાર્થ જગત કલ્યાણની ભાવનાથી આખી દુનિયામાં ફરી હજારો મુમુક્ષુ જીવો પર કૃપા કરી, તેમને સત્સંગ અને જ્ઞાનવિધિ દ્વારા મોક્ષમાર્ગે ચડાવવામાં નિમિત બન્યા.